Norderhov prestegjeld

Norderhov prestegjeld var et prestegjeld tilhørende Ringerike prosti i Tunsberg bispedømme i Den norske kirke. Det omfattet kirkesogn i Ringerike kommune i Buskerud fylke, og hovedkirken var Norderhov kirke, som ligger ved Norderhov i nevnte kommune.

Norderhov prestegjeld og dets sogn er nå en del av Ringerike kirkelige fellesråd underlagt Ringerike prosti.

 Historikk 

Njarðarhofs sókn (norrønt) har sin opprinnelse fra kristningen av landet. Norderhov sogn antas opprettet på 1100-tallet og var sammen med Hole sogn de fremste på Ringerike. Da svartedauden kom i 1349, og la store deler av distriktet øde, ble imidlertid Hole innlemmet i Norderhov. I tiden før og etter reformasjonen var det derfor kun ett prestegjeld på Ringerike.

Prestegjeldet

Mot slutten av 1500-tallet ser man at Hole så smått begynner å fungere som eget prestegjeld igjen, men så sent som i 1560 stadfester biskopen at sognepresten i Norderhov skulle ha tienden fra begge sognene. På 1590-tallet slår imidlertid biskopen fast at presten i Hole skal ha andeler av tienden, og fra ca. 1600 regnes Hole igjen som et eget prestegjeld, som da omfattet distriktene vest og sør i regionen. Dette omfattet foruten områdene innenfor dagens kommunegrenser, også Tyristrand, fra Ask til Nakkerud, og Soknedalen.

I Povel Huitfeldts Stiftsbok fra 1574-77 omtales følgende kirker i Nordrug Sogenn:
 Nordrug Hoffuitt Kiercke
 Hoffs Annex

 Nyere tid 

Nordrehoug prestegjeld dannet grunnlaget for Norderhoug formannskapsdistrikt opprettet i 1837.

Senere var det følgende delinger av prestegjeldet:Prestegjeld og sogn i Buskerud
 I 1857 ble Ådal prestegjeld skilt ut.
 I 1913 ble Hønefoss prestegjeld skilt ut.
 I 1984 ble Haug prestegjeld skilt ut.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.Endringer i gravferdsloven og kirkeloven - Rundskriv 20.12.2011. regjeringen.no

 Menigheter 

Prestegjeldet hadde ved sin avvikling følgende menigheter:
 Norderhov og Ask
 Tyristrand
 Lunder
 Veme

 Kirker 
 Lunder kirke
 Strømsoddbygda kapell
 Veme kirke
 Norderhov kirke
 Ask kapell
 Tyristrand kirke

 Referanser 

Kategori:Ringerikes historie
Kategori:Prestegjeld i Tunsberg bispedømme
Kategori:Prestegjeld i Buskerud